
Instruktørerklæring for førstehjælpsinstruktører på fag- og erhvervsskoler/virksomheder
Velkommen som instruktør i Røde Kors. Vi håber, at du bliver glad for at undervise i førstehjælp, og du er altid velkommen til at kontakte os for sparring eller yderligere informationer. 
			
Instruktørbeviset er gyldigt i det kalenderår, det er udstedt samt i de følgende fem kalenderår, og du kan undervise inden for rammerne af den ansættelsesaftale, som du har med den uddannelsesinstitution eller virksomhed, hvor du er ansat. Selvstændig førstehjælpsvirksomhed er ikke forenelig med din tilknytning til Røde Kors

Førstehjælp er en central del af Røde Kors. Har du et ønske om at undervise yderligere, dvs. uden for dit ansættelsesforhold, har du derfor som førstehjælpsinstruktør mulighed for at blive tilknyttet en lokal Røde Kors afdeling og undervise via den. Når du underviser for Røde Kors, er du med til at gøre en forskel. Kontakt os meget gerne pr. mail fh@rodekors.dk for flere informationer

Som Røde Kors uddannet instruktør har du kompetence til at udstede de af Dansk Førstehjælpsråd godkendte beviser.
 
For at sikre en høj faglig standard hos vores instruktører og ensartethed i vores kurser er det væsentligt, at du som instruktør er bekendt med, at du: 

· for at kunne udstede beviser, underviser i henhold til Dansk Førstehjælpsråds uddannelsesplaner, og at du forventes at leve op til Røde Kors’ vejledninger og bestemmelser for undervisningens gennemførelse, og Røde Kors' undervisningsprincipper. 

· for vedvarende at kunne undervise, må gennemgå en re-certificerende vedligeholdelsesuddannelse inden udgangen af det kalenderår, hvor dit instruktørbevis udløber, samt efterfølgende hvert femte år. Instruktører, der ikke gennemgår vedligeholdelsesuddannelsen, vil miste deres tilknytning til Røde Kors og muligheden for at udstede godkendte beviser.

· forventes at holde din førstehjælpsfaglige og pædagogiske viden opdateret. Dette bl.a. ved løbende at holde dig orienteret på www.mitrødekors.dk (MRK), samt på Dansk Førstehjælpsråds hjemmeside www.foerstehjaelpsraad.dk. På MRK publiceres førstehjælpsfaglige nyheder og du har på MRK adgang til undervisningsmaterialer og uddannelsesplaner.

· så længe du er tilknyttet Røde Kors, og som hjælp til bl.a. at holde dig kontinuerligt opdateret, har mulighed for at benytte dig af Røde Kors’ tilbud om support og sparring i forhold til førstehjælpsfaglige, didaktiske og administrative spørgsmål.

Du vil blive registreret i Røde Kors’ interne database over førstehjælpsinstruktører under den uddannelsesinstitution eller virksomhed, hvor du er registreret som underviser. Røde Kors forpligter sig til at bibeholde registreringen af hensyn til Dansk Førstehjælpsråd, så længe du er tilknyttet Røde Kors. For dette opkræves et årligt kontingent på kr. 800,- ex. moms (2026-pris).

Røde Kors forpligter sig til at meddele faglige ændringer på førstehjælpsområdet til instruktøren i dette tidsrum. Med henblik på kontinuerlig opdatering på førstehjælpsområdet henvises i denne forbindelse til www.mitrødekors.dk, samt til Dansk Førstehjælpsråds hjemmeside: www.foerstehjaelpsraad.dk.

Med nedenstående underskrift bekræfter jeg som instruktør i Røde Kors, at jeg er indforstået med de forpligtelser og krav, der er indeholdt i denne erklæring. 

Jeg giver tilladelse til, at jeg registreres med nedenstående data i Røde Kors’ interne kartotek samt at disse oplysninger videregives til Dansk Førstehjælpsråd, og jeg forpligter mig til at meddele Røde Kors eventuelle ændringer i person- og ansættelsesoplysninger. 

Jeg er indforstået med, at Røde Kors opbevarer mine data i op til tre år, efter jeg er stoppet som instruktør i Røde Kors. 

Du kan læse mere om, hvordan Røde Kors behandler, opbevarer og sletter dine data i vores privatlivspolitik for frivillige og persondatapolitik på http://www.mitrødekors.dk.




Skemaet bedes venligst udfyldt med blokbogstaver:
	Dit navn:
	
	Dit CPR-nr:
	

	Privatadresse:
	

	Postnr.:
	
	By:
	

	Privatmail:
	
	Privattelefon:
	



	Skolens/virksomhedens navn:
	

	Skolens/virksomhedens adresse:
	

	Postnr.:
	
	By:
	

	CVR:
	
	EAN-nr:
	

	Skolens/viksomhedens hovedmail:
	

	Din arbejdsmail:
	






	Dato:
	

	
Underskrift:
	



Den udfyldte og underskrevne erklæring indsendes til fh@rodekors.dk.

